da en en en fr de da id da nb da da da en da da da da en sv da da da da da da da da da da en en
Nedtur for førstehold – optur for andethold - Svanholm Cricketklub
Lørdag d. 12. juni 2021 kl. 12:16 af Henrik Pfaff
Det er vist ikke en hjemmesides opgave at kritisere et af klubbens hold ned under gulvbrædderne, så lad os derfor indskrænke os til at sige, at førsteholdets årlige optræden på KB blev noget af en fiasko. En topkamp, hvor det ene hold KB scorer 193 og det andet os 123 i løbet af næsten samtlige overe var en slem pille at sluge.
Sammenstød på KB – det var det mest dramatiske i den kamp. KB's Zamer Khan og Svanholms Abdullah Mahmood vælter rundt
Samtlige gærdespillere bortset fra Mads Henriksen, der scorede i rette tempo, var ude af stand til at angribe kastningen. KB’s pitch er svær – smallere end normalt og giver god hjælp til spinnerne,græsset tæt og forholdsvis langt- og vi havde intet svar f.eks. til KB’s mangeårige spinner Bashir Shah, der kastede 10 overe for 7 point og to gærder. Som salig Jørgen Jønsson sagde: De spiller tilbage til målmanden
Topscoreren Abdullah Mahmood fremviser et lodret bat
Abdullah Mahmood var en sjælden topscorer med 38, men ligesom næsen alle de andre alt for langsom. Mads Henriksen scorede 31,men kom alt for sent ind.
Nu er der åbent igen.
Det var dejligt at se Husum tilbage på cricketbanen. Coronarestriktionerne har holdt Danmark lukket for dem i nu næsten halvanden sæson og man kan ikke beskylde dem for at være alt for skarpe i deres anden optræden på en cricketbane i samme tidsrum.
De fleste af vore gærdespillere muntrede sig på et afbudsramt hold, så vi samlede hele 245 point sammen, men måtte stå i heden i 46 overe for at få Husum ud.
Ups. Said Alam kastes ud
Det ser voldsomt ud med Zeshan Khan, der dog gribes ud
Der var gensyn med Mudassar Ali, der blev topscorer med 44, 35 til Musa Mahmood, 28 til keeperen Vatsal Prajapati, 27 til Said Alam og 24 til Zeshan Khan og så havde vi stort set udnyttet de 50 overe.
Spinneren Ehsan Karimi ryddede fem ud af seks af Husums toporder for 21 point, mens en række andre måtte nøjes med et enkelt gærde.
Det har været nogle hårde uger for vores trediehold. Til weekenden havde vi så mange afbud på grund af sygdom, skader, eksamenslæsning og giftermål, at vi kunne have stillet et udmærket hold af alle afbuddene.
Heldigvis kan man nu om stunder bruge ungdomsspillere på flere hold, så juniorerne, der var med på andetholdet om lørdagen,kunne være med her og til de sidste pladser hjalp drengeholdet til.
Voldsomt fremstød af Bilal Kahn i 3. holdets kamp mod Køge
Vi fik faktisk en udmærket kamp ud af det mod rækkens tophold Køge, hvor vi gik først til gærdet og takket være en udmærket andengærdestand mellem Bilal Aftab (68) og den tilbagevendte Wahid Mahmood (42) endte med pæne 149/5 på de aftalte 30 overs.
Bilal Aftab, der har store muligheder i alle spillets discipliner, leverede her en næsten fejlfri halvleg. Han gjorde også sit med 2 gærer for 14 på seks overe, men kasteangrebet var ikke gennembrudsfarligt nok og Køge passerede 3 overe før tid for 3 gærder.
Lørdag spiller førsteholdet hjemme de afgørende T 20 kampe mod KB og Ishøj hjemme, samme dag spiler andetholdet ude mod Ishøj II og tredieholdet spiller hjemme søndag mod Taastrup